CELEX: 52007PC0368
Language: hu
Date: 2007-06-28
Title: Javaslat: az Európai parlament és a Tanács rendelete az élelmiszerekkel kapcsolatos, tápanyag-összetételre és egészségre vonatkozó állításokról szóló 1924/2006/EK rendelet módosításáról

Fontos jogi nyilatkozat

|

52007PC0368

Javaslat: az Európai parlament és a Tanács rendelete az élelmiszerekkel kapcsolatos, tápanyag-összetételre és egészségre vonatkozó állításokról szóló 1924/2006/EK rendelet módosításáról  /* COM/2007/0368 végleges - COD 2007/0128 */  

	[pic] | AZ EURÓPAI KÖZÖSSÉGEK BIZOTTSÁGA |Brüsszel, 28.6.2007COM(2007) 368 végleges2007/0128 (COD)Javaslat:AZ EURÓPAI PARLAMENT ÉS A TANÁCS RENDELETEaz élelmiszerekkel kapcsolatos, tápanyag-összetételre és egészségre vonatkozó állításokról szóló 1924/2006/EK rendelet módosításáról(előterjesztő: a Bizottság)INDOKOLÁSA javaslat az élelmiszerekkel kapcsolatos, tápanyag-összetételre és egészségre vonatkozó állításokról szóló 1924/2006/EK európai parlamenti és tanácsi rendelet 14. és 28. cikkét érintő, két módosításból áll. Célja megfelelő átmeneti időszak biztosítása a gyermekek fejlődésével és egészségével kapcsolatos, egészségre vonatkozó állítások esetében.Az ilyen, egészségre vonatkozó állításokat – csakúgy mint más, egészségre és tápanyag-összetételre vonatkozó állítások – már alkalmazzák a Közösség piacán. Azon tápanyag-összetételre vonatkozó állítások, melyeket valamely tagállamban 2006. január 1-jét megelőzően az ezekre vonatkozó nemzeti rendelkezéseknek megfelelően alkalmaztak, és melyek nem szerepelnek a 1924/2006/EK rendelet mellékletében, a rendelet hatályba lépését követő három évig tovább alkalmazhatók. A nem a gyermekek fejlődésével és egészségével kapcsolatos, egészségre vonatkozó állítások esetében is az e rendelet 28. cikkének (5) és (6) bekezdésében részletezett átmeneti intézkedések vannak érvényben.Az 1924/2006/EK rendelet azonban elmulasztotta, hogy hasonló átmeneti intézkedést irányozzon elő a gyermekek fejlődésével és egészségével kapcsolatos állítások esetében. E helyzet abból adódott, hogy az együttdöntési eljárás során különböző módosításokat fogadtak el a rendelethez. A gyermekek hatékonyabb védelmének biztosítása céljából úgy határoztak, hogy azonos szabályozást alkalmaznak a gyermekek fejlődésével és egészségével kapcsolatos állításokra, mint a betegségek kockázatának csökkentésével kapcsolatos állításokra (engedélyezés). E változást két módosítás vezette be, melynek értelmében a rendeletnek a betegségek kockázatának csökkentésével kapcsolatos állításokról szóló 14. cikkének címe és (1) bekezdése a következő szöveggel egészült ki: „és a gyermekek fejlődésével és egészségével kapcsolatos állítások”. Következésképpen a gyermekekkel kapcsolatos állításokat úgy kezelik, mint a betegségek kockázatának csökkentésével kapcsolatos azon állításokat, melyekre a rendelet nem irányzott elő átmeneti időszakot, mivel azokat nem engedélyezték a rendelet elfogadása előtt alkalmazandó szabályok értelmében.A gyermekek fejlődésével és egészségével kapcsolatos állításokra vonatkozó átmeneti intézkedések hiánya azt vonná maga után, hogy a rendelet alkalmazásától (2007. július 1.) kezdődően nem engedélyeznék az állítások alkalmazását az említett időpont után előállított termékekre. A gyermekek fejlődésével és egészségével kapcsolatos állításokra alkalmazandó, egyedüli, meglévő átmeneti intézkedést a 28. cikk (1) bekezdése tartalmazza. A bekezdés a 2007. július 1-je előtt forgalomba hozott vagy felcímkézett élelmiszerekre vonatkozik. Ezen átmeneti időszak a polcokon fizikailag jelenlévő vagy már felcímkézett termékekre érvényes, nem pedig az említett időpont után forgalomba hozott vagy felcímkézett termékekre. Ha elfogynak a raktárkészletek, zavar lép fel a piacon.Ezért átmeneti intézkedések előírása javasolt a gyermekek fejlődésével és egészségével kapcsolatos állítások esetében.A gyermekek fejlődésével és egészségével kapcsolatos állításokra vonatkozó ilyen átmeneti időszak és engedélyezési eljárás biztosítja a vonatkozó fogyasztói csoport védelmét, és megfelelő időt biztosít a gazdasági szereplők számára a zökkenőmentes átállásra, a rendelet rendelkezéseivel összhangban.A javaslat nincs hatással az Európai Közösség költségvetésére.2007/0128 (COD)Javaslat:AZ EURÓPAI PARLAMENT ÉS A TANÁCS RENDELETEaz élelmiszerekkel kapcsolatos, tápanyag-összetételre és egészségre vonatkozó állításokról szóló 1924/2006/EK rendelet módosításárólAZ EURÓPAI PARLAMENT ÉS AZ EURÓPAI UNIÓ TANÁCSA,tekintettel az Európai Közösséget létrehozó szerződésre, és különösen annak 95. cikkére,tekintettel a Bizottság javaslatára[1],tekintettel az Európai Gazdasági és Szociális Bizottság véleményére[2],tekintettel a Régiók Bizottságának véleményére[3],a Szerződés 251. cikkében megállapított eljárásnak megfelelően[4],mivel:1.  Az élelmiszerekkel kapcsolatos, tápanyag-összetételre és egészségre vonatkozó állításokról szóló 1924/2006/EK európai parlamenti és tanácsi rendelet megállapítja az élelmiszerek címkézésére, kiszerelésére és reklámozására vonatkozó szabályokat.2.  Tilos az egészségre vonatkozó állítások alkalmazása, kivéve ha azok az 1924/2006/EK rendeletben foglalt általános és különös követelményeknek megfelelnek, és kivéve ha azok az egészségre vonatkozó, engedélyezett állítások közösségi listáin szerepelnek. Az egészségre vonatkozó állítások listáit a rendeletben részletezett eljárások szerint kell létrehozni. Következésképpen a listák nem lesznek hatályban a rendelet alkalmazásának első napján, azaz 2007. július 1-jén.3.  Emiatt az 1924/2006/EK rendelet átmeneti intézkedéseket ír elő a nem a betegségek kockázatának csökkentésével, illetve a gyermekek fejlődésével és egészségével kapcsolatos, egészségre vonatkozó állítások esetében.4.  A betegségek kockázatának csökkentésével kapcsolatos, egészségre vonatkozó állítások esetében nem volt szükség átmeneti intézkedésre. A valamely betegség megelőzésével, kezelésével és gyógyításával kapcsolatos állításoknak a 2000/13/EK irányelvvel bevezetett tilalma, valamint a betegségek kockázatának csökkentésével kapcsolatos állítások új kategóriájának az 1924/2006/EK rendelettel történt bevezetése miatt az ilyen állításokat tartalmazó termékek nem jelenhettek volna meg a Közösség piacán.5.  A gyermekek fejlődésével és egészségével kapcsolatos állítások kategóriáját az 1924/2006/EK rendelet elfogadási eljárásának nagyon késői szakaszában vezették be, átmeneti intézkedések előírása nélkül. Az ilyen állításokat tartalmazó termékek azonban már jelen vannak a Közösség piacán.6.  A piaci zavarok elkerülése érdekében ezért helyénvaló a gyermekek fejlődésével és egészségével kapcsolatos állítások esetében ugyanolyan átmeneti intézkedéseket előírni mint más, egészségre vonatkozó állítások esetében.7.  Az 1924/2006/EK rendeletet ezért ennek megfelelően módosítani kell,ELFOGADTA EZT A RENDELETET:1. cikkAz 1924/2006/EK rendelet a következőképpen módosul:(1) A 14. cikk (1) bekezdésének helyébe a következő szöveg lép:„1. A 2000/13/EK irányelv 2. cikke (1) bekezdésének b) pontjától eltérve, az alábbi állításokat lehet alkalmazni, ha engedélyezték felvételüket az ilyen megengedett állításokat és az állítások alkalmazásának feltételeit tartalmazó közösségi listába, az e rendelet 15., 16., 17. és 19. cikkében megállapított eljárásnak megfelelően:a) a betegségek kockázatának csökkentésével kapcsolatos állítások,b) a gyermekek fejlődésével és egészségével kapcsolatos állítások.”(2) A 28. cikk (6) bekezdésében a bevezető mondat helyébe a következő szöveg lép:„A 13. cikk (1) bekezdésének a) pontjától és a 14. cikk (1) bekezdésének a) pontjától eltérő, egészségre vonatkozó állításokra, amelyeket a nemzeti rendelkezéseknek megfelelően e rendelet hatálybalépésének időpontja előtt alkalmaztak, a következők vonatkoznak:”2. cikkEz a rendelet 2007. július 1-jén lép hatályba.Ez a rendelet teljes egészében kötelező és közvetlenül alkalmazandó valamennyi tagállamban.Kelt Brüsszelben, […]-án/-én.Az Európai Parlament részéről a Tanács részérőlaz elnök az elnök[pic][pic][pic][pic][pic][pic] [1] HL C […]., […]., […]. o.[2] HL C […]., […]., […]. o.[3] HL C […]., […]., […]. o.[4] HL C […]., […]., […]. o.